gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl pt gl es es gl gl gl gl gl gl gl gl gl gl gl de en sv fr de de it gl gl gl gl gl gl es gl gl gl gl gl es gl gl gl gl gl pt gl pt en ca gl gl pt
Vieiros: Galiza Hoxe - Sesenta anos de Nakba
Xoves, quinta feira, 29 de setembro de 2022
O 15 de maio conmemoráronse o aniversario desta catástrofe. Aquí podemos ler unha crónica de Moncho Iglesias sobre a as actividades en lembranza dos palestinos refuxiados.
Tags: Nakba palestina refuxiados
Este 15 de maio conmemoráronse 60 anos da Nakba, Catástrofe, na que se pretendía lembrar os máis de 700.000 palestinos desprazados en maio do 48; unha cifra a que hai que sumar os descendentes destes, elevando a cantidade a millóns de refuxiados, o maior número no mundo, e tamén o que máis tempo leva nesta situación.
Tanto en Cisxordania como en Gaza e nas poboacións árabes de Israel houbo actividades conmemorativas. A maioría de participantes nos diferentes eventos acudiron con camisetas negras que levaban inscrito o número 1948 ou unha chave, que representa as chaves das casas abandonadas e derrubadas.
Nos campos de refuxiados de A’ida, en Belén, e Qalandia, en Ramallah, botáronse 21.915 globos negros ao ceo. Con este acto, pretendíase ennegrecer o ceo de Xerusalén e lembrar os días transcorridos dende o comezo da Nakba. Pero o evento máis concorrido foi o que tivo lugar en Ramallah, capital administrativa cisxordana, onde se calcula que houbo ao redor de 50.000 persoas.
Na entrada da cidade, os enfrontamentos entre soldados do exército israelí e protestantes foron unha repetición máis violenta do que sucedeu ao longo de todo o territorio. Preto de 100 mozos do campo de refuxiados de Qalandia lanzaron pedras, parapetados en barricadas de lume e rodas, sendo dispersados con gases lacrimóxenos e pelotas de goma.
Mentres, no centro de Ramallah, na céntrica praza de Al-Manara, o presidente palestino Mahmoud Abbas daba un pequeno discurso introdutorio no que salientaba que a ocupación non facía máis que alongar a catástrofe e facer máis inseguro o estado de Israel, que depende da independencia palestina para acadar a súa seguridade. Amais, engadiu: “sesenta anos de sufrimento, amargura, opresión, migración, tiranía e ocupación non farán que perdamos a nosa auto-estima nin as nosas expectativas.”
O punto de vista israelí
Do lado israelí, a visita do presidente estadounidense, George Bush, provocou medidas de vixilancia extrema en toda Xerusalén. Todas as rúas achegadas ao hotel onde se aloxaba Bush permaneceron pechadas, e empregáronse centos de policías para velar pola súa seguridade. Ao mesmo tempo, o temor a posibles atentados e as manifestacións convocadas obrigaron a endurecer as medidas excepcionais, con membros do exército patrullando as rúas da cidade.
E tamén dese lado israelí houbo voces que expresaron a súa idea sobre a catástrofe. A ministra de Asuntos Exteriores, Tzipi Livni, afirmou que os palestinos poderán celebrar o seu día de independencia cando borren a palabra Nakba do seu vocabulario. Unha frase que parece recordar as palabras de Ben Gurion: “os vellos morrerán e os novos esquecerán.” Unha palabra que, precisamente, inténtase que non desapareza da memoria colectiva do pobo palestino, e un dos motivos destes eventos. Así, Jamal Juma, coordinador da campaña palestina anti-apartheid contra o muro afirmou que estes actos “amosan que 60 anos de Nakba continuada, masacres, asaltos e represión non foron quen de someter o pobo palestino.”
Despois de 21.916 días da Nakba, as protestas aínda zoaban en Palestina. Na porta de Damasco, na entrada á cidade vella de Xerusalén, varios globos, coas cores da bandeira palestina, foron lanzados ao ceo, á vez que ondeaban bandeiras negras nas mans dos alí convocados, xunto con outras nas que se vían as cifras 194. Este número é o da resolución da ONU que reclama o dereito de retorno de todos os refuxiados palestinos, unha resolución esquecida e ignorada.
Israel, celebracións con 'sordina' (Análise de Jesús A. Núñez Villaverde)
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Algunas imaxes da conmemoración desta data
O Estado Español continuará a non recoñecer a independencia de Kosovo Edición xeral
Decisiva, aínda que non vinculante, opinión da Corte Internacional de Xustiza sobre a secesión de Kosovo Edición xeral
Exhuman restos de Simón Bolívar Venezuela
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto